TPOLY เจ๋ง! ไตรมาส 3 พลิกกำไรหลังรับรู้รายได้โครงการก่อสร้าง
TPOLY เจ๋ง! ไตรมาส 3 พลิกกำไรหลังรับรู้รายได้โครงการก่อสร้าง โดย Q3 มีกำไร 3.12 ลบ.จากปีก่อนขาดทุน 51.5 ลบ.ขณะที่งวด 9 เดือนขาดทุน 143.15 ลบ.ซึ่งขาดทุนน้อยลงจากปีก่อนขาดทุน 250.57 ลบ.
16 พ.ย. 2558

บริษัท ไทยโพลีคอนส์ จำกัด (มหาชน) หรือ TPOLY รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 3.12 ล้านบาท หรือมีกำไรสุทธิ 0.006 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 51.5 ล้านบาท หรือขาดทุนสุทธิ 0.102 บาทต่อหุ้น
ส่วนผลการดำเนินงานช่วง 9 เดือนแรกขาดทุนสุทธิ 143.15 ล้านบาท หรือ 0.272 บาทต่อหุ้น จากช่วงเดียวกันของปีก่อนที่มีขาดทุนสุทธิ 250.57 ล้านบาท หรือมีกำไรสุทธิ 0.497 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทเริ่มรับรู้รายได้เพิ่มขึ้น จากการประมูลงานใหม่สะสมเข้ามามากขึ้นตั้งแต่ช่วงครึ่งปีหลัง 58 โดยรายได้หลักมาจากโครงการการก่อสร้าง